ไม่รู้จะแจ้งหน่วยงานไหนขอเป็นเพื่อนชัชชาติแทนแล้วกัน ตามเรื่องมาเกือบปีครับ

กองขยะก่อสร้างข้างถังขยะในซอย ประชาสงเคราะห์ 14 แยก 1 บอกว่าจะขนย้ายแล้วขนย้ายอีก ก็ไม่สำเร็จ

ครั้งนี้เป็นครั้งที่สามโดยให้ไทม์ไลน์การแจ้งห่างกัน ล่าสุดแจ้งเมื่อปีใหม่ ก็ยังเหมือนเดิม

คนไทยใจดีนะครับ แต่ทำแบบนี้ก็ไม่ไหวนะครับ ซอยนี้ไม่มีการเรียกเก็บค่าส่วนกลางเหมือนนิติบุคคลหมู่บ้านทั่วไป คนในซอยก็เอือมระอา ถ้ามาฝากดูหน้าประตูบ้านเขาด้วยครับว่ามีอะไรกองอยู่

เจ้าหน้าที่ของ กรุงเทพมหานคร เข้ามาเก็บขยะสัปดาห์ละกี่ครั้ง ทำอะไรไม่ได้ เป็นระดับเจ้าหน้าที่คงไม่มีอำนาจ ดำเนินการอะไรได้

รบกวนหัวหน้าส่วนงานนี้
แจ้งเจ้าของกองขยะ ให้ย้ายออกโดยเร็ว หรือว่าต้องแจ้งสำนักข่าวให้เข้ามาดู ถึงจะเคลียร์ได้

กองขยะเป็นที่หมักหมมของเชื้อโรคและสัตว์เลื้อยคลานรวมถึงหมาแมวจรจัด
ต้นไม้ก็เติบโตจากกองนี้

ไม่รู้ข้างในกองนี้มีครอบครัวสัตว์เลื้อยคลาน อยู่หรือเปล่า  

ในซอยก็มีเด็กน้อยวิ่งเล่นไปมา
หากเกิดเหตุที่ไม่คาดคิดใครจะรับผิดชอบได้ครับ
ซอยนี้ก็อยู่ไม่ไกลกับกรุงเทพมหานครนะครับ
ช่วยใช้สิทธิ์และอำนาจในการสั่งจากคนที่เสียภาษีถูกต้องตามกฎหมายมาโดยตลอด

ขอความอนุเคราะห์หน่อยนะครับ 
ขอบพระคุณมากครับ